Bulgaria

Bulgaria (; , ), secara rasmi digelar Republik Bulgaria (, , ), ialah sebuah negara di Balkan di Eropah tenggara. 

Ia menyempadani lima buah negara, iaitu Romania di utara (sebahagian besar pada sepanjang Sungai Danube), Serbia dan Makedonia Utara di barat dan Greece dan Turki di selatan Laut Hitam mentakrifkan takat negara di timur.

Bulgaria merangkumi bahagian-bahagian Moesia, Thrace bagian Utara (Thrace Utara), dan Macedonia Barat Daya yang merupakan provinsi-provinsi Rom.

 Sejarah 
Budaya Eropah Lama di wilayah Bulgaria masa ini mula mengeluarkan artifak emas sejak alaf ke-5 SM. Bagaimanapun, identiti kenegaraan dan negara Bulgaria muncul hanya sejak abad ke-7 Masihi. Semua entiti politik Bulgaria kemudian yang kekadang merangkumi hampir semua kawasan Balkan mengekalkan tradisi (nama etnik, bahasa, dan abjad) Empayar Bulgaria Pertama (632/6811018) dan menyebarkan abjad, sastera, dan budayanya kepada orang Slavik serta juga orang-orang yang lain di Eropah Timur. Berabad-abad kemudian, dengan kemerosotan Empayar Bulgaria Kedua (11851396/1422), kerajaan-kerajaan Bulgaria dikuasai oleh Empayar Uthmaniyyah selama hampir lima abad.

Perang Rusia-Turki yang berlangsung antara 1877 hingga 1878 menyebabkan pengasasan semula negara Bulgaria sebagai sebuah pemerintahan raja perlembagaan pada 1878, dengan Perjanjian San Stefano menandakan kelahiran Negara Bulgaria Ketiga. Dengan persengketaan sosial dirancang di tengah-tengah Empayar Uthmaniyah, kerajaan Aleksandar Malinov dan Putera Ferdinand dari Bulgaria mengisytiharkan kedaulatan penuh negara Bulgaria di ibu negara kuno, Veliko Tarnovo.Crampton, R.J., Bulgaria, 2007, pp.174, Oxford University Press

Pada 1945, selepas Perang Dunia II, Bulgaria menjadi sebuah negara komunis serta sebahagian Blok Timur. Todor Zhivkov menguasai politik Bulgaria selama 33 tahun antara 1956 sehinggalah 1989. Pada 1990, selepas Revolusi 1989, Parti Komunis menyerahkan kuasanya dan Bulgaria beralih kepada sistem demokrasi dan kapitalisme pasaran bebas lalu mengamalkan sistem berparlimen di dalam sebuah republik berperlembagaan satuan.

Sebagai salah satu anggota Kesatuan Eropah, NATO, dan Pertubuhan Perdagangan Dunia (WTO), Bulgaria mempunyai Indeks Pembangunan Manusia yang tinggi sebanyak 0.834 dan ditempatkan nombor 56 di dunia pada tahun 2006.Human development index trends, Human development indices by the United Nations. Retrieved on June 7, 2009 Pada 2008, Freedom House menyenaraikan Bulgaria sebagai "bebas", dan memberikannya skor 1 (tertinggi) untuk hak politik serta skor 2 untuk kebebasan awam.Bulgaria country report for 2008, freedomhouse.org
Katedral Alexander Nevsky, Sofia
 Lihat juga 

 Senarai raja Bulgaria
 Sejarah Bulgaria Komunis
 Gerakan penentang Bulgaria semasa Perang Dunia II
 Universiti Amerika Bulgaria
 Lihat juga Daftar negara

 Rujukan 

 Pautan luar 
 History art and music in Bulgaria
 Bulgaristanda Eğitim
 Sejarah Esensial Bulgaria dalam Tujuh Halaman

*
Kategori:Republik
Kategori:Demokrasi liberal
Kategori:Negara di Eropah
Kategori:Negara dan wilayah berbahasa Turki
Kategori:Negara dan wilayah berbahasa Slavik